U Zagrebu, 01. rujna 2026. godine

ZAKLADA MIKEC 
objavljuje

NATJEČAJ


za dodjelu stipendija studentima u akademskoj godini 2026/2027.

U skladu sa Statutom Zaklade Mikec raspisuje se natječaj za dodjelu stipendija nadarenim studentima slabijeg imovinskog stanja s područja Međimurske županije za akademsku godinu 2026/2027.
Za prijavu na natječaj potrebno je prikupiti sljedeće dokumente:
· Zamolbu za stipendiranje s indikacijom socijalnog/imovinskog stanja
· Životopis s osobnim podacima (ime/prezime, adresa, grad, OIB, tel/mob, e-mail) i brojem žiro računa (IBAN)
· Izjavu kandidata o ne primanju drugih stipendija u akademskoj godini 2026/2027. (napisanu u slobodnoj formi)
· Potvrdu o visini dohotka i primitaka za prijavitelja osobno i za sve članove kućanstva izdanu od Porezne uprave za 2025. godinu (bez obzira da li su članovi kućanstva maloljetni, punoljetni, nezaposleni, zaposleni ili u mirovini)
· Potvrdu o upisu (za kandidate koji upisuju 1. godinu studija)
· Potvrdu o upisu i prijepis ocjena sa svih godina (za kandidate na višim godinama)
· Preporuku općinskog načelnika/gradonačelnika ili župnika (opcionalno).

Prednost pred drugim kandidatima s istim uvjetima imaju prošlogodišnji stipendisti koji su u akademskoj godini 2025/2026. ostvarili prosjek ocjena 4,3 ili veći.

Prijave se zaprimaju isključivo popunjavanjem web obrasca objavljenim na web stranici https://zakladamikec.hr/prijava-na-natjecaj-za-dodjelu-stipendija/

Rok za podnošenje prijava je 9. listopada 2026. godine. Svi kandidati će o odluci Zakladne uprave i rezultatu natječaja biti obaviješteni do kraja studenog 2026. godine.








Predsjednik Zakladne uprave
Neven Mikec
